Source: http://www.csmoradea.ro/obie-trotter-este-al-5-lea-american-de-pozitia-1-din-istoria-csm-oradea/
Timestamp: 2017-08-17 13:47:22+00:00

Document:
www.csmoradea.ro | Obie Trotter este al 5-lea american de poziția 1 din istoria CSM Oradea
Obie Trotter este cel de-al 5-lea conducător de joc (poziția 1) american din istoria lui CSM Oradea. El a fost legitimat de roș-albaștri pentru sezonul competițional 2017/18.
În ordine cronologică, primii patru conducători de joc americani ai CSM-ului, au fost: David Morris (2006/08), Tyrone Mitchell (2009/11), Will Franklin (2011/14, 2015/16, respectiv 2017) și Marcus Hatten (2014/15).
Similar precedenților doi, Trotter se află la primul angajament în România prin venirea la CSM. Este vorba despre Will Franklin, în vara anului 2011, dar care a ratat în întregime sezonul 2011/12 și a făcut cunoștință cu baschetul românesc în adevăratul sens al cuvântului în sezonul 2012/13. Celălalt este Marcus Hatten, care a fost legitimt de roș-albaștri în vara anului 2014. De altfel, Franklin și Hatten nu au evoluat nici ulterior pentru altă echipă în România.
În schimb, David Morris a venit la Oradea după ce în prealabil a evoluat pentru West Petrom Arad, iar Tyrone Mitchell a jucat la CSM după ce anterior a fost legitimat la SCM U Craiova.
Revenind la sezonul 2011/12, trebuie precizat faptul că CSM Oradea și-a planificat acea stagiune cu Will Franklin la poziția 1. Lucrurile s-au schimbat foarte devreme, după ce jucătorul amintit a suferit o gravă accidentare la genunchi într-un meci amical. El a forțat revenirea prematur, agravându-și accidentarea, una ce a condus la ratarea în întregime a sezonului. În locul său, roș-albaștrii l-au legitimt pe Gediminas Navickas, care în stagiunea amintită a împărțit rolul de conducător de joc cu Nemanja Maric, chiar dacă niciunul dintre ei nu este un conducător de joc clasic.
Pe lângă Maric, Oradea a avut alți trei jucători sârbi care au evoluat de-a lungul timpului la poziția 1 la primă variantă. Este vorba, cronologic, despre Predrag Mijuskovic, Aleksandar Vlahovic și Branko Mirkovic.
În fine, CSM-ul a avut și jucători români drept principală opțiune la poziția 1. Este vorba despre Attila Veres, în primul sezon după promovarea în Liga Națională, respectiv Horia Hora și Mate Stretea, în prima parte a sezonului în care Oradea a jucat doar cu baschetbaliști localnici.
De-a lungul istoriei sale în Liga Națională, CSM Oradea a jucat cu următorii sportivi la poziția 1:
2005/06 – Attila Veres
2006/07 – David Morris
2007/08 – David Morris
2008/09 – Horia Hora și Mate Stretea (prima parte), Predrag Mijuskovic (a 2-a parte)
2009/10 – Predrag Mijuskovic (prima parte), Tyrone Mitchell (a 2-a parte)
2010/11 – Tyrone Mitchell
2011/12 – Nemanja Maric și Gediminas Navickas
2012/13 – Will Franklin
2013/14 – Will Franklin
2014/15 – Marcus Hatten (prima parte), Aleksandar Vlahovic (a 2-a parte)
2015/16 – Will Franklin
2016/17 – Branko Mirkovic (prima parte), Will Franklin (a 2-a parte)
tags: baschet conducator de joc csm csu oradea fundas istoric obie trotter oradea pozitia 1
Legături între cei mai noi componenți CSM CSU Oradea

References: CSM 
 CSM 
 CSM 
 CSM 
 CSM 
 csm 
 CSM